Document ID: 32000D0020

KOMISSION PÄÄTÖS,
tehty 10 päivänä joulukuuta 1999,
terveystodistuksista elintarvikkeeksi tarkoitetun gelatiinin ja elintarvikkeeksi tarkoitetun gelatiinin tuotantoon tarkoitettujen raaka-aineiden tuomiseksi kolmansista maista
(tiedoksiannettu numerolla K(1999) 3989)
(ETA:n kannalta merkityksellinen teksti)
(2000/20/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(1), sellaisena kuin se on viimeksi muutettuna komission päätöksellä 1999/724/EY(2), ja erityisesti sen 10 artiklan c alakohdan,
sekä katsoo seuraavaa:
1) Direktiivin 92/118/ETY 4 luvun liitteessä II säädetään elintarvikkeksi tarkoitetun gelatiinin valmistusta koskevista erityisistä terveysvaatimuksista. Elintarvikkeeksi tarkoitetun gelatiinin ja elintarvikkeeksi tarkoitetun gelatiinin tuotantoon tarkoitettujen raaka-aineiden tuomiseksi kolmansista maista säädetään myös erityisvaatimuksia.
2) Olisi laadittava mallit terveystodistuksista, jotka on liitettävä mukaan tuotaessa elintavikkeeksi tarkoitetun gelatiinin ja elintarvikkeeksi tarkoitetun gelatiinin tuotantoon tarkoitettuja raaka-aineita kolmansista maista.
3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Tässä päätöksessä säädetään terveystodistusten malleista elintarvikkeeksi tarkoitetun gelatiinin ja elintarvikkeeksi tarkoitetun gelatiinin tuotantoon tarkoitettujen raaka-aineiden tuomista varten.
2 artikla
Kunkin elintarvikkeeksi tarkoitetun gelatiinilähetyksen mukana on oltava tämän päätöksen liitteessä I annetun mallin mukainen terveystodistus.
3 artikla
Kukin elintarvikkeeksi tarkoitetun gelatiinin tuotantoon tarkoitetun raaka-ainelähetyksen mukana on oltava tämän päätöksen liitteessä II annetun mallin mukainen terveystodistus.
4 artikla
Edellä 2 ja 3 artiklassa tarkoitettujen terveystodistusten on oltava yhden sivun mittaisia, ja ne on täytettävä vähintään yhdellä sen jäsenvaltion virallisista kielistä, jonka kautta lähetys saapuu yhteisöön, sekä vähintään yhdellä määräpaikkana olevan jäsenvaltion virallisista kielistä.
5 artikla
Tätä päätöstä sovelletaan 1 päivästä kesäkuuta 2000.
6 artikla
Tämä päätös on osoitetu kaikille jäsenvaltioille.
Tehty Brysselissä 10 päivänä joulukuuta 1999.

Labels: 0
3
17
5